
	1.
	Informatīvais ziņojums
Par Nacionālā rīcības plāna Apvienoto Nāciju Organizācijas Drošības padomes rezolūcijas Nr. 1325 "Par sievietēm, mieru un drošību" mērķu īstenošanai Latvijā 2020.-2025. gadam plāna izpildes un ietekmes izvērtējumu
	Priekšlikums
Aicinām 4.2. sadaļā "Izaicinājumi" mainīt teikuma "Latvijā ir arī īpaši izteikta dzimumu segregācija izglītības jomā (izglītības jomas, kurās pārsvarā mācās “sievietes” vai “vīrieši”), tādējādi radot nevienlīdzību" redakciju,
to sasaistot ar norādīto saiti uz Oficiālo statistikas portālu (2023), kur ir analizēti aspekti par dzimumu līdztiesību nodarbinātībā un darba samaksā, kā arī profesiju izvēlē:
"Sievietes ir biežāk nodarbinātas zemāk atalgotās nozarēs un profesijās, kā arī mazāk atalgotajā sabiedriskajā sektorā" un
"Apskatot dzimumu atšķirības katrā nozarē, redzams, ka izglītības nozarē ir lielākais sieviešu īpatsvars – 83,5 %, bet būvniecībā vīriešu – 92,1 %."

Savukārt atbilstoši citam statistikas apkopojumam "Dzimumu līdztiesība: izglītība un zinātne", Latvijā sievietēm ir augstāks izglītības līmenis nekā vīriešiem: https://stat.gov.lv/lv/statistikas-temas/labklajibas-un-vienlidzibas-raditaji/dzimumlidztiesiba/6301-dzimumu-lidztiesiba
 
Piedāvātā redakcija
"Latvijā ir arī īpaši izteikta dzimumu segregācija atsevišķās nodarbinātības jomās, piemēram, izglītības jomā strādā 83,5 % sieviešu, un kopumā sievietes ir biežāk nodarbinātas zemāk atalgotās nozarēs un profesijās, kā arī mazāk atalgotajā sabiedriskajā sektorā, tādējādi radot nevienlīdzību."
Iespējama arī cita redakcija atbilstoši ziņojumā iekļautajai atsaucei.

